**NEMZEDÉKRŐL NEMZEDÉKRE KONFERENCIA**

**Nemzeti azonosságtudat – művészettel nevelés**

2019. nov. 25. Pesti Vigadó, Makovecz terem

A konferencián való részvétel regisztrációhoz kötött!

regisztráció: [www.vigado.hu](http://www.vigado.hu)

<https://vigado.hu/programok/-/event/10184/nemzedekrol-nemzedekre/16302>

A Magyar Művészeti Akadémia Népművészeti Tagozata Kobzos Kiss Tamás által kezdeményezett „Nemzedékről nemzedékre” című konferenciasorozatának 2019 évi rendezvényére november 25-én kerül sor a Pesti Vigadóban.

Konferenciasorozatunkban az elmúlt években a népművészet, mint alapérték átadásának közösségi és intézményi rendjéről értekeztünk. 2019-ben a művészettel nevelés közösségi formáinak és intézményi rendszerének fontosságát, nélkülözhetetlenségét elemezzük. Meggyőződésünk, hogy az anyanyelvű kultúra – nyelv, zene, tánc, kézművesség és tárgyi kultúra, szellemi kultúra és szimbólumrendszer – megfelelő átadása nélkül sérül a nemzeti identitás, a haza iránti elköteleződés. Ennek erősítése kiemelt pedagógiai feladat, amelyre kitűnő példákat és még több lehetőséget tudnak felmutatni előadóink.

„Az anyanyelv együtt fejlődik a gondolkodással, az érzelmi anyanyelv pedig együtt fejlődik az érzelmi kultúrával. Az ész a beszéddel fejlődik, a beszéd és a gondolkodás szétbonthatatlan, a művészi gyakorlat pedig az érzelmi kifejezéssel neveli, alakítja az érzelmi kultúrát, a szépérzéket.

A mai társadalom nagyobbik része nem alkotja, nem élvezi, hanem fosztogatja a művészetet. Mivel nem beszéli a művészi nyelvet, nincs érzelmi kultúrája. Az olyan ember, aki nem tudja kezelni az érzéseit: a gyász, a harag, a csalódás – amiről nem tehet -, ha megrohanja, tehetetlen és fegyvertelen lesz. Lelke kiegyensúlyozatlan marad, türelmetlen, törékeny, magának való.

Az iskolának fel kell vállalnia ezt a nevelést, azt az ismeretátadást is, ami kicsúszott, vagy bele sem került az oktatásba.”

*Andrásfalvy Bertalan – Jövőnk gyökerei*

A konferenciához kiállítás kapcsolódik a Nádudvari Kézműves Iskola növendékeinek és tanárainak alkotásaiból, Vetró Mihály rendezésében.

Részletes program

9.30. gyülekezés

10.00. köszöntő – Professor Emeritus Fekete György, a Magyar Művészeti Akadémia tiszteletbeli elnöke

bevezető gondolatok: Professor Emeritus Andrásfalvy Bertalan néprajzkutató, a Magyar Művészeti Akadémia akadémikusa

1. „Két szememnek világa”

Alappilléreink - család, közösség, hit és erkölcs

levezető elnök: Szerényi Béla

10.30. – 11.00. Harangozó Imre – „Én vágtam rá azt a jeles numerát…” – hagyományos képi anyanyelvünk sajátosságairól

11.00. – 11.30. Szabó Gyula atya – keresztény-e a magyar néphagyomány?

11.30. – 12.00. Pécsi Rita – Korszerű nevelés és hagyomány

12.00. – 12.30. Juhász Zoltán – A magyar népzene Eurázsia térképén

12.30. – 13.00. összegzés, kérdések

13.00. – 14.00. szendvicsebéd szünet

1. „Én Istenem, rendelj szállást”

Kitekintés – nemzetközi példák, magyar közösségek

levezető elnök: Horváth Szilárd

14.00. – 14.30. Jánosi András – A népművészeti felsőoktatás jó gyakorlatai – a norvég modell

14.30. – 15.00. Konthur Mária – A regös cserkészet megtartó ereje a diaszpórában

15.00. – 15.30. Savanya István (Calgary) – A művészettel nevelés sikerei és nehézségei Kanadában

15.30. – 16.00. összegzés, kérdések

16.00. – 16.30. kávészünet

1. „Kibimbózó zöld ág”

Hazai jó gyakorlatok – tervek, célok, lehetőségek

levezető elnök: Juhász Zoltán

16.30. – 17.00. Szerényi Béla – Pedagógusképzés a nemzeti identitás szolgálatában

17.00. – 17.30. Várszegi Tibor – A szerves magyar műveltség megjelenése az óvó- és tanítóképzésben

17.30. – 18.00. Horváth Szilárd – A „magyar örökség iskolák” kerettanterve

18.00. – 18.30. összegzés, kérdések

A „**Nemzeti azonosságtudat – művészettel nevelés”** konferenciát követőena Pesti Vigadó Sinkovits kamaratermében koncertet szervezünk, amelynek megtekintéséhez *külön* regisztráció szükséges!

**„Mostan kinyílt egy szép rózsavirág” – népzenei koncert**

Pesti Vigadó, Sinkovits Imre Kamaraszínpad

2019. november 25. 19h

A koncertre előzetesen regisztrálni kell! Regisztráció: [www.vigado.hu](http://www.vigado.hu)

<https://vigado.hu/programok/-/event/10184/mostan-kinyilt-egy-szep-rozsavirag/16301>

* **Pál István emlékére** – dudások és furulyások műsora Juhász Zoltán vezetésével, a Gödi Búzaszem Iskola és az Óbudai Népzenei Iskola tanáraival és növendékeivel
* **Tatros partján** – gyimesbükki gyermekek előadása Tankó Előd kántor úr vezetésével
* **Adventi gondolatok** – Salamon József atya, Gyimesbükk
* **Hazavisznek csillagok** – Savanya István (Kanada) és a Bokros Trió koncertje